Pasiūlymas TARYBOS SPRENDIMAS dėl pozicijos, kurios Sąjunga turi laikytis SFP pakomitetyje, Muitinės pakomitetyje ir Geografinių nuorodų pakomitetyje, įsteigtuose Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimu, dėl minėtų pakomitečių darbo tvarkos taisyklių priėmimo /* COM/2014/0727 final - 2014/0348 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Pridedamas pasiūlymas yra teisinė priemonė, kuria remiantis nustatoma pozicija, kurios Sąjunga turi laikytis Sanitarinių ir fitosanitarinių priemonių pakomitetyje (toliau – SFP pakomitetis), Muitinės pakomitetyje ir Geografinių nuorodų pakomitetyje (toliau – GN pakomitetis), įsteigtuose Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimu (toliau – Susitarimas), dėl minėtų pakomitečių darbo tvarkos taisyklių priėmimo. 2014 m. birželio 16 d. Taryba priėmė sprendimą[1] dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino tam tikrų Susitarimo nuostatų, įskaitant išsamios ir visapusiškos laisvosios prekybos erdvės (IVLPE) dalį, taikymo. Susitarimas pasirašytas 2014 m. birželio 27 d. Briuselyje vykstant Europos Vadovų Tarybos susitikimui. 2014 m. liepos 18 d. Gruzija ratifikavo Susitarimą ir kartu su Europos Sąjunga liepos mėn. užbaigė būtinas pranešimo procedūras. Todėl pagal Susitarimo 431 straipsnį tam tikros Susitarimo nuostatos (nurodytos 2014 m. birželio 16 d. Tarybos sprendimo dėl Susitarimo su Gruzija pasirašymo ir laikino jo taikymo 3 straipsnyje) laikinai taikomos nuo 2014 m. rugsėjo 1 d., kol jį ratifikuos ES valstybės narės. Susitarimu įsteigtas Sanitarinių ir fitosanitarinių priemonių pakomitetis, Muitinės pakomitetis ir Geografinių nuorodų pakomitetis. Šie pakomitečiai turi stebėti su IVLPE susijusios Susitarimo dalies įgyvendinimą ir spręsti susijusius klausimus. Pakomitečiai turi priimti savo darbo tvarkos taisykles. Pirmuosius pakomitečių posėdžius tikimasi surengti 2015 m. pradžioje. Prie šio pasiūlymo pridedamos minėtų pakomitečių darbo tvarkos taisyklės grindžiamos Asociacijos komiteto darbo tvarkos taisyklėmis. 2. DERYBŲ REZULTATAI Susitarimo 65 straipsnyje numatyta, kad SFP pakomitetis savo pirmajame posėdyje priima savo darbo tvarkos taisykles. SFP pakomitečio posėdis įvyks 2015 m. pradžioje. Atsižvelgiant į šį pirmą posėdį, reikia parengti Sąjungos poziciją dėl minėto pakomitečio darbo tvarkos taisyklių projekto. Pridedamas taisyklių projektas yra derybų su Gruzija rezultatas. Susitarimo 74 straipsniu įsteigiamas Muitinės pakomitetis ir numatoma, kad jis turėtų priimti savo darbo tvarkos taisykles. Planuojama, kad pirmasis jo posėdis įvyks 2015 m. pradžioje. Todėl reikia parengti Sąjungos poziciją dėl to pakomitečio darbo tvarkos taisyklių. Pridedamas taisyklių projektas yra derybų su Gruzija rezultatas. Susitarimo 179 straipsniu įsteigiamas GN pakomitetis ir numatoma, kad jis turėtų priimti savo darbo tvarkos taisykles. Planuojama, kad pirmasis jo posėdis įvyks 2015 m. pradžioje. Todėl reikia parengti Sąjungos poziciją dėl to pakomitečio darbo tvarkos taisyklių. Pridedamas taisyklių projektas yra derybų su Gruzija rezultatas. 3. TEISINIAI PASIŪLYMO ASPEKTAI Sąjungos teisinis pagrindas, kuriuo remiantis nustatoma pozicija, kurios Sąjunga turi laikytis ES ir Gruzijos asociacijos susitarimu įsteigtuose pakomitečiuose, yra Sutartis dėl Europos Sąjungos veikimo, ypač jos 207 straipsnio 4 dalis ir 218 straipsnio 9 dalis. Atsižvelgdama į minėtų derybų rezultatus, remdamasi SESV 207 straipsnio 4 dalimi ir 218 straipsnio 9 dalimi Europos Komisija siūlo Tarybai priimti sprendimą, kuriuo remiantis nustatoma pozicija, kurios Sąjunga turi laikytis pirmajame ES ir Gruzijos SFP pakomitečio, ES ir Gruzijos Muitinės pakomitečio ir ES ir Gruzijos GN pakomitečio posėdyje dėl jų darbo tvarkos taisyklių. 2014/0348 (NLE) Pasiūlymas TARYBOS SPRENDIMAS dėl pozicijos, kurios Sąjunga turi laikytis SFP pakomitetyje, Muitinės pakomitetyje ir Geografinių nuorodų pakomitetyje, įsteigtuose Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimu, dėl minėtų pakomitečių darbo tvarkos taisyklių priėmimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: (1) Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 431 straipsnio 3 ir 4 dalyse numatytas laikinas dalies Susitarimo taikymas; (2) 2014 m. birželio 16 d. Tarybos sprendimo 2014/494/ES[2] 3 straipsnyje nurodyta, kurios Susitarimo nuostatos turi būti taikomos laikinai, įskaitant Sanitarinių ir fitosanitarinių priemonių pakomitečio (toliau – SFP pakomitetis), Muitinės pakomitečio ir Geografinių nuorodų pakomitečio (toliau – GN pakomitetis) įsteigimo ir veikimo nuostatas; (3) Susitarimo 65 straipsnyje numatyta, kad SFP pakomitetis turėtų nustatyti savo darbo tvarkos taisykles; (4) Susitarimo 74 straipsnio 3 dalyje numatyta, kad Muitinės pakomitetis turėtų nustatyti savo darbo tvarkos taisykles; (5) Susitarimo 179 straipsnio 2 dalyje numatyta, kad GN pakomitetis turėtų nustatyti savo darbo tvarkos taisykles; (6) todėl tikslinga nustatyti Sąjungos poziciją dėl darbo tvarkos taisyklių, kurias turi priimti minėti komitetai, PRIĖMĖ ŠĮ SPRENDIMĄ: 1 straipsnis 1. Pozicija, kurios Sąjunga turi laikytis SFP pakomitetyje, įsteigtame Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimo 65 straipsniu, dėl minėto pakomitečio darbo tvarkos taisyklių priėmimo, grindžiama to pakomitečio sprendimo projektu, pridedamu prie šio sprendimo. 2. Neesminiams sprendimų projektų pakeitimams Sąjungos atstovai SFP pakomitetyje gali pritarti be papildomo Tarybos sprendimo. 2 straipsnis 1. Pozicija, kurios Sąjunga turi laikytis Muitinės pakomitetyje, įsteigtame Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimo 74 straipsniu, dėl minėto pakomitečio darbo tvarkos taisyklių priėmimo, grindžiama to pakomitečio sprendimo projektu, pridedamu prie šio sprendimo. 2. Neesminiams sprendimų projektų pakeitimams Sąjungos atstovai Muitinės pakomitetyje gali pritarti be papildomo Tarybos sprendimo. 3 straipsnis 1. Pozicija, kurios Sąjunga turi laikytis GN pakomitetyje, įsteigtame Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimo 179 straipsniu, dėl minėto pakomitečio darbo tvarkos taisyklių priėmimo, grindžiama to pakomitečio sprendimo projektu, pridedamu prie šio sprendimo. 2. Neesminiams sprendimų projektų pakeitimams Sąjungos atstovai GN pakomitetyje gali pritarti be papildomo Tarybos sprendimo. 4 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas [1] OL L 261, 2014 8 30, p. 1. [2] 2014 m. birželio 16 d. Tarybos sprendimas dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo pasirašymo Europos Sąjungos vardu ir laikino taikymo (OL L 261, 2014 8 30, p. 1). PRIEDAS PROJEKTAS ES IR GRUZIJOS SANITARINIŲ IR FITOSANITARINIŲ PRIEMONIŲ PAKOMITEČIO SPRENDIMAS Nr. 1/2015 2015 m. ... ... d. kuriuo priimamos jo darbo tvarkos taisyklės ES IR GRUZIJOS SANITARINIŲ IR FITOSANITARINIŲ PRIEMONIŲ PAKOMITETIS, atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (toliau – Susitarimas), ypač į jo 65 straipsnį, kadangi: (1) pagal Susitarimo 431 straipsnį Susitarimo dalys laikinai taikomos nuo 2014 m. rugsėjo 1 d.; (2) Susitarimo 65 straipsnyje numatyta, kad Sanitarinių ir fitosanitarinių priemonių pakomitetis (toliau – SFP pakomitetis) turėtų svarstyti visus su Susitarimo IV antraštinės dalies (Prekyba ir su prekyba susiję klausimai) 4 skyriaus (Sanitarinės ir fitosanitarinės priemonės) įgyvendinimu susijusius klausimus; (3) Susitarimo 65 straipsnio 5 dalyje numatyta, kad SFP pakomitetis turėtų priimti savo darbo tvarkos taisykles, NUSPRENDĖ: 1 straipsnis Priimamos priedėlyje pateiktos SFP pakomitečio darbo tvarkos taisyklės. 2 straipsnis Šis sprendimas įsigalioja jo priėmimo dieną. Priimta [vieta] [data] || SFP pakomitečio vardu || Pirmininkas Priedėlis ES ir Gruzijos Sanitarinių ir fitosanitarinių priemonių pakomitečio darbo tvarkos taisyklės 1 straipsnis Bendrosios nuostatos 1. Pagal Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 65 straipsnio 1 dalį įsteigtas Sanitarinių ir fitosanitarinių priemonių pakomitetis (toliau – SFP pakomitetis) padeda prekybos sudėties Asociacijos komitetui, kaip nustatyta Susitarimo IV antraštinės dalies 408 straipsnio 4 dalyje, vykdyti savo pareigas. 2. SFP pakomitetis atlieka Susitarimo 65 straipsnio 2 dalyje nustatytas užduotis, atsižvelgdamas į IV antraštinės dalies 4 skyriaus tikslus, nustatytus Susitarimo 50 straipsnyje. 3. SFP pakomitetį sudaro Europos Komisijos ir Gruzijos atstovai, atsakingi už sanitarijos ir fitosanitarijos klausimus. 4. Europos Komisijos arba Gruzijos atstovas, atsakingas už sanitarijos ir fitosanitarijos klausimus, pagal 2 straipsnį atlieka pirmininko funkciją. 5. Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje. 2 straipsnis Pirmininkavimas SFP pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d. 3 straipsnis Posėdžiai 1. Jei Šalys nesusitaria kitaip, SFP pakomitetis susirenka per tris mėnesius nuo Susitarimo įsigaliojimo, o vėliau – bet kurios iš Šalių prašymu arba bent kartą per metus. 2. Visus SFP pakomitečio posėdžius pirmininkas sušaukia Šalių sutartu laiku ir sutartoje vietoje. SFP pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip. 3. Jei įmanoma, SFP pakomitečio reguliarūs posėdžiai šaukiami tinkamu laiku iš anksto prieš reguliarius prekybos sudėties Asociacijos komiteto posėdžius. 4. SFP pakomitečio posėdžiai gali būti rengiami naudojant bet kokias sutartas technologines priemones, pavyzdžiui, vaizdo ar garso konferencijas. 5. SFP pakomitetis klausimus gali spręsti ne tik posėdžiuose, bet ir korespondencijos būdu. 4 straipsnis Delegacijos Prieš kiekvieną posėdį per sekretoriatą Šalims pranešama apie planuojamą kiekvienos posėdyje dalyvausiančios delegacijos sudėtį. 5 straipsnis Sekretoriatas 1. Europos Komisijos pareigūnas ir Gruzijos pareigūnas kartu eina SFP pakomitečio sekretorių pareigas ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų. 2. Prekybos sudėties Asociacijos komiteto sekretoriatas informuojamas apie visus SFP pakomitečio sprendimus, nuomones, rekomendacijas, ataskaitas ir kitus sutartus veiksmus. 6 straipsnis Korespondencija 1. SFP pakomitečiui skirta korespondencija adresuojama vienos iš Šalių sekretoriui, kuris apie tai informuoja kitą sekretorių. 2. Sekretoriatas užtikrina, kad SFP pakomitečiui skirta korespondencija būtų persiųsta jo pirmininkui ir, jei reikia, išplatinta kaip darbo tvarkos taisyklių 7 straipsnyje nurodyti dokumentai. 3. SFP pakomitečio pirmininko korespondenciją Asociacijos komiteto pirmininko vardu Šalims siunčia SFP pakomitečio sekretoriatas. Tokia korespondencija prireikus išplatinama, kaip nustatyta darbo tvarkos taisyklių 7 straipsnyje. 7 straipsnis Dokumentai 1. Dokumentus platina SFP pakomitečio sekretoriai. 2. Šalis savo dokumentus perduoda savo sekretoriui. Sekretorius juos perduoda kitos Šalies sekretoriui. 3. Sąjungos sekretorius išplatina dokumentus atsakingiems Sąjungos atstovams, o Gruzijos sekretoriui ir prekybos sudėties Asociacijos komiteto sekretoriams sistemingai perduoda tokios korespondencijos kopijas. 4. Gruzijos sekretorius išplatina dokumentus atsakingiems Gruzijos atstovams, o Sąjungos sekretoriui ir prekybos sudėties Asociacijos komiteto sekretoriams sistemingai perduoda tokios korespondencijos kopijas. 5. SFP pakomitečio sekretoriai atlieka ryšių centrų, kurie keičiasi informacija pagal Susitarimo 58 straipsnį, funkcijas. 8 straipsnis Konfidencialumas SFP pakomitečio posėdžiai yra uždari, jeigu Šalys nenusprendė kitaip. Kai Šalis SFP pakomitečiui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų. 9 straipsnis Posėdžių darbotvarkės 1. Remdamasis Šalių pateiktais pasiūlymais, SFP pakomitečio sekretoriatas parengia preliminarią kiekvieno posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, SFP pakomitečio sekretoriatas gavo likus ne mažiau kaip 21 kalendorinei dienai iki posėdžio. 2. Preliminari darbotvarkė ir susiję dokumentai išplatinami, kaip nurodyta 7 straipsnyje, likus ne mažiau kaip 15 kalendorinių dienų iki posėdžio. 3. Darbotvarkę SFP pakomitetis priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę. 4. SFP pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad šie stebėtojai arba ekspertai laikytųsi konfidencialumo reikalavimų. 5. Pasikonsultavęs su Šalimis, SFP pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes. 10 straipsnis Protokolai ir praktinės išvados 1. Visų posėdžių protokolų projektus kartu rengia abu sekretoriai. 2. Paprastai protokoluose pateikiama tokia su kiekvienu darbotvarkės klausimu susijusi informacija: a) posėdžio dalyviai, juos lydėję pareigūnai ir visi posėdyje dalyvavę stebėtojai arba ekspertai; b) SFP pakomitečiui pateikti dokumentai; c) pareiškimai, kuriuos paprašė įrašyti SFS pakomitetis, ir d) posėdžio praktinės išvados, kaip numatyta 4 dalyje. 3. Protokolo projektas pateikiamas SFP pakomitečiui tvirtinti. Protokolai patvirtinami per 28 kalendorines dienas po kiekvieno SFP pakomitečio posėdžio. Kopija išsiunčiama visiems darbo tvarkos taisyklių 7 straipsnyje nurodytiems adresatams. 4. Pirmininkaujančios Šalies SFP pakomitečio sekretorius parengia kiekvieno posėdžio praktinių išvadų projektą, kuris kartu su darbotvarke išplatinamas Šalims paprastai likus ne mažiau kaip 15 kalendorinių dienų iki posėdžio pradžios. Šis projektas atnaujinamas vykstant posėdžiui, kad kiekvieno posėdžio pabaigoje, nebent susitarta kitaip, SFP pakomitetis priimtų praktines išvadas, kuriose nurodomi tolesni Šalių sutarti veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas vėlesniame SFP pakomitečio posėdyje. SFP pakomitetis priima šabloną, pagal kurį galima stebėti, kaip laikomasi kiekvienam punktui nustatyto konkretaus tvarkaraščio. 11 straipsnis Sprendimai ir rekomendacijos 1. SFP pakomitetis priima sprendimus, nuomones, rekomendacijas, ataskaitas ir bendrus veiksmus, kaip nustatyta Susitarimo 65 straipsnyje. Šie sprendimai, nuomonės, rekomendacijos, ataskaitos ir bendri veiksmai priimami bendru Šalių sutarimu, užbaigus atitinkamas jų priėmimo vidaus procedūras. Sprendimai Šalims privalomi, jos imasi tinkamų jų įgyvendinimo priemonių. 2. Kiekvieną sprendimą, nuomonę, rekomendaciją ar ataskaitą pasirašo pirmininkas, o autentiškumą patvirtina du sekretoriai. Nepažeidžiant 3 dalies, pirmininkas šiuos dokumentus pasirašo per posėdį, kuriame priimtas susijęs sprendimas, nuomonė, rekomendacija ar ataskaita. 3. Jei Šalys sutinka, SFP pakomitetis gali priimti sprendimus, teikti rekomendacijas ir parengti nuomones ar ataskaitas taikydamas rašytinę procedūrą, kai užbaigiamos atitinkamos vidaus procedūros. Rašytinė procedūra – tai abiejų sekretorių, kurie veikia pagal Šalių susitarimą, pasikeitimas raštais. Tokiu atveju pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, SFP pakomitečio pirmininkas gali sutrumpinti šioje dalyje nurodytus terminus, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą, nuomonę, rekomendaciją ar ataskaitą, o autentiškumą patvirtina du sekretoriai. 4. SFP pakomitečio aktai vadinami atitinkamai sprendimu, nuomone, rekomendacija ar ataskaita. Visi sprendimai įsigalioja jų priėmimo dieną, nebent juose nustatyta kitaip. 5. Sprendimai, nuomonės, rekomendacijos ir ataskaitos išplatinami abiem Šalims. 6. Kiekviena Šalis gali nuspręsti, ar skelbti SFP pakomitečio sprendimus, nuomones ir rekomendacijas savo atitinkamame oficialiajame leidinyje. 12 straipsnis Ataskaitos SFP pakomitetis pateikia savo ir savo įsteigtų techninių darbo grupių arba ad hoc grupių veiklos ataskaitą prekybos sudėties Asociacijos komitetui. Ataskaita teikiama likus 25 dienoms iki reguliaraus metinio prekybos sudėties Asociacijos komiteto posėdžio. 13 straipsnis Kalbos 1. SFP pakomitečio darbo kalbos yra anglų ir gruzinų kalbos. 2. Jei nenuspręsta kitaip, SFP pakomitetis svarstydamas klausimus remiasi tomis kalbomis parengtais dokumentais. 14 straipsnis Išlaidos 1. Kiekviena Šalis apmoka visas dėl dalyvavimo SFP pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis. 2. Posėdžių organizavimo ir dokumentų dauginimo išlaidas apmoka posėdį rengianti Šalis. 3. Išlaidas, susijusias su vertimu žodžiu posėdžiuose ir dokumentų vertimu raštu į anglų ir gruzinų kalbas, kaip nurodyta šių darbo tvarkos taisyklių 13 straipsnio 1 dalyje, ir iš jų, padengia posėdį rengianti Šalis. Vertimo žodžiu ir raštu į kitas kalbas ir iš jų išlaidas tiesiogiai padengia tokių paslaugų prašanti Šalis. 15 straipsnis Darbo tvarkos taisyklių keitimas Šios darbo tvarkos taisyklės gali būti iš dalies keičiamos SFP pakomitečio sprendimu pagal Susitarimo 65 straipsnio 5 dalį. 16 straipsnis Techninės darbo grupės ir ad hoc grupės 1. SFP pakomitetis gali sprendimu pagal Susitarimo 65 straipsnio 6 dalį įsteigti arba prireikus panaikinti technines darbo grupes ar ad hoc darbo grupes, taip pat mokslo grupes ir ekspertų grupes. 2. Tokių ad hoc darbo grupių nariai nebūtinai turi būti Šalių atstovai. Šalys užtikrina, kad visų SFP pakomitečio įsteigtų grupių nariai laikytųsi atitinkamų konfidencialumo reikalavimų. 3. Jeigu Šalys nenusprendė kitaip, SFP pakomitečio įsteigtos grupės yra pavaldžios SFP pakomitečiui ir jam teikia ataskaitas. 4. Darbo grupių posėdžiai prireikus gali būti rengiami asmeniškai arba surengiant vaizdo ar garso konferenciją. 5. SFP pakomitečio sekretoriatui siunčiamos visos korespondencijos, dokumentų ir pranešimų, susijusių su darbo grupių veikla, kopijos. 6. Darbo grupėms suteikiami įgaliojimai raštu teikti rekomendacijas SFP pakomitečiui. Rekomendacijos priimamos bendru sutarimu ir pateikiamos SFP pakomitečio pirmininkui, kuris jas išplatins, kaip nurodyta 7 straipsnyje. 7. Dabartinės darbo tvarkos taisyklės mutatis mutandis taikomos visoms SFP pakomitečio įsteigtoms techninėms darbo grupėms ar ad hoc darbo grupėms, nebent šiame straipsnyje nurodyta kitaip. Nuorodos į prekybos sudėties Asociacijos komitetą yra nuorodos į SFP pakomitetį. PROJEKTAS ES IR GRUZIJOS MUITINĖS PAKOMITEČIO SPRENDIMAS Nr. 1/2015 2015 m. ... ... d. kuriuo priimamos jo darbo tvarkos taisyklės ES IR GRUZIJOS MUITINĖS PAKOMITETIS, atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (toliau – Susitarimas), ypač į jo 74 straipsnį, kadangi: (1) pagal Susitarimo 431 straipsnį Susitarimo dalys laikinai taikomos nuo 2014 m. rugsėjo 1 d.; (2) Susitarimo 74 straipsnyje numatyta, kad Muitinės pakomitetis stebi, kaip įgyvendinamas ir administruojamas Susitarimo IV antraštinės dalies (Prekyba ir su prekyba susiję klausimai) 5 skyrius (Muitinė ir prekybos palengvinimas); (3) Susitarimo 74 straipsnio 3 dalies e punkte numatyta, kad Muitinės pakomitetis turėtų priimti savo darbo tvarkos taisykles, NUSPRENDĖ: 1 straipsnis Priimamos priedėlyje pateiktos Muitinės pakomitečio darbo tvarkos taisyklės. 2 straipsnis Šis sprendimas įsigalioja jo priėmimo dieną. Priimta [vieta] [data] || Muitinės pakomitečio vardu || Pirmininkas Priedėlis ES ir Gruzijos Muitinės pakomitečio darbo tvarkos taisyklės 1 straipsnis Bendrosios nuostatos 1. Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 74 straipsnio 1 dalimi įsteigtas Muitinės pakomitetis pareigas atlieka vadovaudamasis Susitarimo 74 straipsnio 2 ir 3 dalimis. 2. Muitinės pakomitetį sudaro Europos Komisijos ir Gruzijos atstovai, atsakingi už muitinės ir su muitine susijusius klausimus. 3. Europos Komisijos arba Gruzijos atstovas, atsakingas už muitinės ir su muitine susijusius klausimus, pagal 2 straipsnį atlieka pirmininko funkciją. 4. Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje. 2 straipsnis Pirmininkavimas Muitinės pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d. 3 straipsnis Posėdžiai 1. Jei Šalys nesusitaria kitaip, Muitinės pakomitetis posėdžius rengia kartą per metus arba bet kurios iš Šalių prašymu. 2. Visus Muitinės pakomitečio posėdžius pirmininkas sušaukia Šalių sutartu laiku ir sutartoje vietoje. Muitinės pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip. 3. Muitinės pakomitečio posėdžiai gali būti rengiami naudojant bet kokias sutartas technologines priemones, pavyzdžiui, vaizdo ar garso konferencijas. 5. Muitinės pakomitetis klausimus gali spręsti ne tik posėdžiuose, bet ir korespondencijos būdu. 4 straipsnis Delegacijos Prieš kiekvieną posėdį per sekretoriatą Šalims pranešama apie planuojamą kiekvienos posėdyje dalyvausiančios delegacijos sudėtį. 5 straipsnis Sekretoriatas 1. Už muitinės ir su muitine susijusius klausimus atsakingi Europos Komisijos pareigūnas ir Gruzijos pareigūnas kartu eina Muitinės pakomitečio sekretorių pareigas ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų. 2. Prekybos sudėties Asociacijos komiteto sekretoriatas informuojamas apie visus Muitinės pakomitečio sprendimus, nuomones, rekomendacijas, ataskaitas ir kitus sutartus veiksmus. 6 straipsnis Korespondencija 1. Muitinės pakomitečiui skirta korespondencija adresuojama vienos iš Šalių sekretoriui, kuris apie tai informuoja kitą sekretorių. 2. Sekretoriatas užtikrina, kad Muitinės pakomitečiui skirta korespondencija būtų persiųsta jo pirmininkui ir, jei reikia, išplatinta kaip darbo tvarkos taisyklių 7 straipsnyje nurodyti dokumentai. 3. Muitinės pakomitečio pirmininko korespondenciją Asociacijos komiteto pirmininko vardu Šalims siunčia Muitinės pakomitečio sekretoriatas. Tokia korespondencija prireikus išplatinama, kaip nustatyta darbo tvarkos taisyklių 7 straipsnyje. 7 straipsnis Dokumentai 1. Dokumentus platina Muitinės pakomitečio sekretoriai. 2. Šalis savo dokumentus perduoda savo sekretoriui. Sekretorius juos perduoda kitos Šalies sekretoriui. 3. Sąjungos sekretorius išplatina dokumentus atsakingiems Sąjungos atstovams, o Gruzijos sekretoriui sistemingai perduoda tokios korespondencijos kopijas. Sąjungos sekretorius perduoda galutinių dokumentų kopijas prekybos sudėties Asociacijos komiteto sekretoriams. 4. Gruzijos sekretorius išplatina dokumentus atsakingiems Gruzijos atstovams, o Sąjungos sekretoriui sistemingai perduoda tokios korespondencijos kopijas. Gruzijos sekretorius perduoda galutinių dokumentų kopijas prekybos sudėties Asociacijos komiteto sekretoriams. 8 straipsnis Konfidencialumas Muitinės pakomitečio posėdžiai yra uždari, jeigu Šalys nenusprendė kitaip. Kai Šalis Muitinės pakomitečiui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų. 9 straipsnis Posėdžių darbotvarkės 1. Remdamasis Šalių pateiktais pasiūlymais, Muitinės pakomitečio sekretoriatas sudaro preliminarią kiekvieno posėdžio darbotvarkę. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, Muitinės pakomitečio sekretoriatas gavo likus ne mažiau kaip 21 kalendorinei dienai iki posėdžio. 2. Preliminari darbotvarkė ir susiję dokumentai išplatinami, kaip nurodyta 7 straipsnyje, likus ne mažiau kaip 15 kalendorinių dienų iki posėdžio. 3. Darbotvarkę Muitinės pakomitetis priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę. 4. Muitinės pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad šie stebėtojai arba ekspertai laikytųsi konfidencialumo reikalavimų. 5. Pasikonsultavęs su Šalimis, Muitinės pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes. 10 straipsnis Protokolai ir praktinės išvados 1. Pirmininkaujančios Šalies Muitinės pakomitečio sekretorius parengia kiekvieno posėdžio protokolo ir praktinių išvadų projektą. 2. Protokolo projektas ir praktinės išvados pateikiami Muitinės pakomitečiui tvirtinti. Protokolai patvirtinami per 28 kalendorines dienas po kiekvieno Muitinės pakomitečio posėdžio. Kopija išsiunčiama visiems darbo tvarkos taisyklių 7 straipsnyje nurodytiems adresatams. 11 straipsnis Sprendimai ir rekomendacijos 1. Muitinės pakomitetis nustato praktinę tvarką ir priemones, priima sprendimus ir rekomendacijas, kaip nustatyta Susitarimo 74 straipsnyje. Jie priimami bendru Šalių sutarimu, užbaigus atitinkamas jų priėmimo vidaus procedūras. Sprendimai Šalims privalomi, jos imasi tinkamų jų įgyvendinimo priemonių. 2. Kiekvieną sprendimą ar rekomendaciją pasirašo pirmininkas, o autentiškumą patvirtina du sekretoriai. Nepažeidžiant 3 dalies, pirmininkas šiuos dokumentus pasirašo per posėdį, kuriame priimtas susijęs sprendimas arba rekomendacija. 3. Jei Šalys sutinka, Muitinės pakomitetis gali priimti sprendimus arba teikti rekomendacijas taikydamas rašytinę procedūrą, kai užbaigiamos atitinkamos vidaus procedūros. Rašytinė procedūra – tai abiejų sekretorių, kurie veikia pagal Šalių susitarimą, pasikeitimas raštais. Tokiu atveju pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, Muitinės pakomitečio pirmininkas gali sutrumpinti šioje dalyje nurodytus terminus, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą ar rekomendaciją, o autentiškumą patvirtina du sekretoriai. 4. Muitinės pakomitečio aktai vadinami atitinkamai sprendimu ar rekomendacija. Visi sprendimai įsigalioja jų priėmimo dieną, nebent juose nustatyta kitaip. 5. Sprendimai ir rekomendacijos išplatinami abiem Šalims. 6. Kiekviena Šalis gali nuspręsti, ar skelbti Muitinės pakomitečio sprendimus ir rekomendacijas savo atitinkamame oficialiajame leidinyje. 12 straipsnis Ataskaitos Muitinės pakomitetis teikia ataskaitą prekybos sudėties Asociacijos komitetui kiekviename reguliariame metiniame prekybos sudėties Asociacijos komiteto posėdyje. 13 straipsnis Kalbos 1. Muitinės pakomitečio darbo kalbos yra anglų ir gruzinų kalbos. 2. Jei nenuspręsta kitaip, Muitinės pakomitetis svarstydamas klausimus remiasi tomis kalbomis parengtais dokumentais. 14 straipsnis Išlaidos 1. Kiekviena Šalis apmoka visas dėl dalyvavimo Muitinės pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis. 2. Posėdžių organizavimo ir dokumentų dauginimo išlaidas apmoka posėdį rengianti Šalis. 3. Išlaidas, susijusias su vertimu žodžiu posėdžiuose ir dokumentų vertimu raštu į anglų ir gruzinų kalbas, kaip nurodyta šių darbo tvarkos taisyklių 13 straipsnio 1 dalyje, ir iš jų, padengia posėdį rengianti Šalis. Vertimo žodžiu ir raštu į kitas kalbas ir iš jų išlaidas tiesiogiai padengia tokių paslaugų prašanti Šalis. 15 straipsnis Darbo tvarkos taisyklių keitimas Šios darbo tvarkos taisyklės gali būti iš dalies keičiamos Muitinės pakomitečio sprendimu pagal Susitarimo 74 straipsnio 3 dalies e punktą. PROJEKTAS ES IR GRUZIJOS GEOGRAFINIŲ NUORODŲ PAKOMITEČIO SPRENDIMAS Nr. 1/2015 2015 m. ... ... d. kuriuo priimamos jo darbo tvarkos taisyklės ES IR GRUZIJOS GEOGRAFINIŲ NUORODŲ PAKOMITETIS, atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (toliau – Susitarimas), ypač į jo 179 straipsnį, kadangi: (1) pagal Susitarimo 431 straipsnį Susitarimo dalys laikinai taikomos nuo 2014 m. rugsėjo 1 d.; (2) Susitarimo 179 straipsnyje numatyta, kad Geografinių nuorodų pakomitetis (toliau – GN pakomitetis) stebi, kaip Susitarimas įgyvendinamas geografinių nuorodų srityje, ir padeda bendradarbiauti ir vykdyti dialogą geografinių nuorodų klausimais; (2) Susitarimo 179 straipsnio 2 dalyje numatyta, kad GN pakomitetis turėtų priimti savo darbo tvarkos taisykles, NUSPRENDĖ: 1 straipsnis Priimamos priedėlyje pateiktos GN pakomitečio darbo tvarkos taisyklės. 2 straipsnis Šis sprendimas įsigalioja jo priėmimo dieną. Priimta || GN pakomitečio vardu || Pirmininkas Priedėlis ES ir Gruzijos Geografinių nuorodų pakomitečio darbo tvarkos taisyklės 1 straipsnis Bendrosios nuostatos 1. Pagal Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 179 straipsnį įsteigtas Geografinių nuorodų pakomitetis (toliau – GN pakomitetis) padeda prekybos sudėties Asociacijos komitetui, kaip nustatyta Susitarimo IV antraštinės dalies 408 straipsnio 4 dalyje, atlikti savo funkcijas. 2. GN pakomitetis atlieka Susitarimo 179 straipsnyje nustatytas funkcijas. 3. GN pakomitetį sudaro Europos Komisijos ir Gruzijos pareigūnai, kompetentingi geografinių nuorodų klausimais. 4. Kiekviena Šalis paskiria delegacijos vadovą, kuris yra asmuo ryšiams dėl visų su pakomitečiu susijusių klausimų. 5. Delegacijos vadovai pagal 2 straipsnį atlieka pirmininko funkciją. 6. Kiekvienos delegacijos vadovas gali perduoti visas arba kai kurias savo funkcijas paskirtajam pavaduotojui; tokiu atveju visos tolesnės nuorodos į delegacijos vadovą taip pat taikomos paskirtajam pavaduotojui. 7. Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje. 2 straipsnis Pirmininkavimas GN pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d. 3 straipsnis Posėdžiai 1. Jei Šalys nesusitaria kitaip, GN pakomitetis renkasi bet kurios Šalies prašymu pakaitomis ES ir Gruzijoje, ir posėdis bet kuriuo atveju surengiamas ne vėliau kaip per 90 dienų nuo prašymo pateikimo. 2. Visus GN pakomitečio posėdžius pirmininkas sušaukia Šalių sutartu laiku ir sutartoje vietoje. GN pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip. 3. Jei įmanoma, GN pakomitečio reguliarūs posėdžiai šaukiami tinkamu laiku iš anksto prieš reguliarius prekybos sudėties Asociacijos komiteto posėdžius. 4. Išimties atveju GN pakomitečio posėdžiai gali būti rengiami naudojant bet kokias Šalių sutartas technologines priemones, taip pat ir vaizdo konferencijas. 4 straipsnis Delegacijos Prieš kiekvieną posėdį per sekretoriatą Šalims pranešama apie planuojamą kiekvienos posėdyje dalyvausiančios delegacijos sudėtį. 5 straipsnis Sekretoriatas 1. Europos Komisijos atstovas ir Gruzijos atstovas kartu eina GN pakomitečio sekretorių pareigas, į kurias juos paskyrė delegacijų vadovai, ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų. 2. Prekybos sudėties Asociacijos komiteto sekretoriatas informuojamas apie visus GN pakomitečio sprendimus, ataskaitas ir kitus sutartus veiksmus. 6 straipsnis Korespondencija 1. GN pakomitečiui skirta korespondencija adresuojama vienos iš Šalių sekretoriui, kuris apie tai informuoja kitą sekretorių. 2. Sekretoriatas užtikrina, kad GN pakomitečiui skirta korespondencija būtų persiųsta jo pirmininkui ir, jei reikia, išplatinta kaip darbo tvarkos taisyklių 7 straipsnyje nurodyti dokumentai. 3. GN pakomitečio pirmininko korespondenciją Asociacijos komiteto pirmininko vardu Šalims siunčia GN pakomitečio sekretoriatas. Tokia korespondencija prireikus išplatinama, kaip nustatyta darbo tvarkos taisyklių 7 straipsnyje. 7 straipsnis Dokumentai 1. Dokumentus platina GN pakomitečio sekretoriai. 2. Šalis savo dokumentus perduoda savo sekretoriui. Sekretorius juos perduoda kitos Šalies sekretoriui. 3. Sąjungos sekretorius išplatina dokumentus atsakingiems Sąjungos atstovams, o Gruzijos sekretoriui ir prekybos sudėties Asociacijos komiteto sekretoriams sistemingai perduoda tokios korespondencijos kopijas. 4. Gruzijos sekretorius išplatina dokumentus atsakingiems Gruzijos atstovams, o Sąjungos sekretoriui ir prekybos sudėties Asociacijos komiteto sekretoriams sistemingai perduoda tokios korespondencijos kopijas. 8 straipsnis Konfidencialumas GN pakomitečio posėdžiai yra uždari, jeigu Šalys nenusprendė kitaip. Kai Šalis GN pakomitečiui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų. 9 straipsnis Posėdžių darbotvarkės 1. Remdamasis Šalių pateiktais pasiūlymais, GN pakomitečio sekretoriatas parengia preliminarią kiekvieno posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, GN pakomitečio sekretoriatas gavo likus ne mažiau kaip 21 kalendorinei dienai iki posėdžio. 2. Preliminari darbotvarkė ir susiję dokumentai išplatinami, kaip nurodyta 7 straipsnyje, likus ne mažiau kaip 15 kalendorinių dienų iki posėdžio. 3. Pirmininkas ir kitas delegacijos vadovas patvirtina darbotvarkę kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę. 4. GN pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad šie stebėtojai arba ekspertai laikytųsi konfidencialumo reikalavimų. 5. Pasikonsultavęs su Šalimis, GN pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes. 10 straipsnis Protokolai ir praktinės išvados 1. Visų posėdžių protokolų projektus kartu rengia abu sekretoriai. 2. Paprastai protokoluose pateikiama tokia su kiekvienu darbotvarkės klausimu susijusi informacija: a) posėdžio dalyviai, juos lydėję pareigūnai ir visi posėdyje dalyvavę stebėtojai arba ekspertai; b) GN pakomitečiui pateikti dokumentai; c) pareiškimai, kuriuos paprašė įrašyti GN pakomitetis, ir d) prireikus posėdžio praktinės išvados, kaip numatyta 4 dalyje. 3. Protokolo projektas pateikiamas GN pakomitečiui tvirtinti. Protokolai patvirtinami per 28 kalendorines dienas po kiekvieno GN pakomitečio posėdžio. Kopija išsiunčiama visiems darbo tvarkos taisyklių 7 straipsnyje nurodytiems adresatams. 4. Pirmininkaujančios Šalies GN pakomitečio sekretorius parengia kiekvieno posėdžio praktinių išvadų projektą, kuris kartu su darbotvarke išplatinamas Šalims paprastai likus ne mažiau kaip 15 kalendorinių dienų iki posėdžio pradžios. Šis projektas atnaujinamas vykstant posėdžiui, kad kiekvieno posėdžio pabaigoje, nebent susitarta kitaip, GN pakomitetis priimtų praktines išvadas, kuriose nurodomi tolesni Šalių sutarti veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas vėlesniame GN pakomitečio posėdyje. GN pakomitetis priima šabloną, pagal kurį galima stebėti, kaip laikomasi kiekvienam punktui nustatyto konkretaus tvarkaraščio. 11 straipsnis Sprendimai 1. GN pakomitetis turi įgaliojimus priimti sprendimus Susitarimo 179 straipsnio 3 dalyje numatytais atvejais. Šie sprendimai priimami bendru Šalių sutarimu, užbaigus atitinkamas jų priėmimo vidaus procedūras. Jie Šalims privalomi, jos imasi tinkamų jų įgyvendinimo priemonių. 2. Kiekvieną sprendimą pasirašo pirmininkas, o autentiškumą patvirtina du sekretoriai. Nepažeidžiant 4 dalies, atstovai šiuos dokumentus pasirašo per posėdį, kuriame priimtas susijęs sprendimas. 3. Jei Šalys sutinka, GN pakomitetis gali priimti sprendimus arba ataskaitas taikydamas rašytinę procedūrą, kai užbaigiamos atitinkamos vidaus procedūros. Rašytinė procedūra – tai abiejų sekretorių, kurie veikia pagal Šalių susitarimą, pasikeitimas raštais. Tokiu atveju pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, GN pakomitečio pirmininkas gali sutrumpinti šioje dalyje nurodytus terminus, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą ar ataskaitą, o autentiškumą patvirtina du sekretoriai. 4. GN pakomitečio aktai vadinami atitinkamai sprendimu ar ataskaita. Visi sprendimai įsigalioja jų priėmimo dieną, nebent juose nustatyta kitaip. 5. Sprendimai išplatinami abiem Šalims. 6. Kiekviena šalis gali nuspręsti, ar skelbti GN pakomitečio sprendimus savo atitinkamame oficialiajame leidinyje. 12 straipsnis Ataskaitos GN pakomitetis teikia ataskaitas prekybos sudėties Asociacijos komitetui kiekviename reguliariame pastarojo komiteto posėdyje. 13 straipsnis Kalbos 1. GN pakomitečio darbo kalbos yra anglų ir gruzinų kalbos. 2. Jei nenuspręsta kitaip, GN pakomitetis svarstydamas klausimus remiasi tomis kalbomis parengtais dokumentais. 14 straipsnis Išlaidos 1. Kiekviena Šalis apmoka visas dėl dalyvavimo GN pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis. 2. Posėdžių organizavimo ir dokumentų dauginimo išlaidas apmoka posėdį rengianti Šalis. 3. Išlaidas, susijusias su vertimu žodžiu posėdžiuose ir dokumentų vertimu raštu į anglų ir gruzinų kalbas, kaip nurodyta šių darbo tvarkos taisyklių 13 straipsnio 1 dalyje, ir iš jų, padengia posėdį rengianti Šalis. Vertimo žodžiu ir raštu į kitas kalbas ir iš jų išlaidas tiesiogiai padengia tokių paslaugų prašanti Šalis. 15 straipsnis Darbo tvarkos taisyklių keitimas Šios darbo tvarkos taisyklės gali būti iš dalies keičiamos GN pakomitečio sprendimu pagal Susitarimo 179 straipsnio 2 dalį.